**ELŐTERJESZTÉS**

**Körmend város Önkormányzata Képviselő-testülete 2017. augusztus 31-i ülésére**

**Tárgy:** köztemetők fenntartásárakiírt pályázat elbírálása

Tisztelt Képviselő-testület!

A Képviselő-testület pályázatot írt ki a köztemetők 3 évre szóló üzemeltetésére. A felhívásra a Kovatsik és Társai Temetkezési Bt. nyújtotta be ajánlatát, amely családi vállalkozásként 1874 óta van jelen a városban.

A cég megfelel a pályázati felhívásban előírt követelményeknek. Kovátsik Tamás rendelkezik temetkezési szolgáltató szakképesítéssel, Janzsó Adrienn kertészként segíti a cég munkáját. A cégnek köztartozása nincs. A cég felelősségbiztosítással rendelkezik.

A vállalkozás rendelkezik a feladat teljesítéséhez szükséges eszközökkel és gépparkkal.

A vállalkozás ajánlatát a csatolt anyag teljes körűen tartalmazza.

Kérem a Testületet, hogy döntsön az ajánlatról.

**HATÁROZATI JAVASLAT**

Körmend város Önkormányzata Képviselő-testülete a köztemetők 3 éves üzemeltetésére a Kovatsik és Társai Temetkezési Bt. által tett ajánlatot elfogadja az alábbiakkal:

* A hulladék elszállításának és ártalmatlanításának költségviselésében az Önkormányzat továbbra is részt vesz az eddigieknek megfelelően azzal a megjegyzéssel, hogy meg kell vizsgálni a hulladék ártalmatlanításának más módjait is (biófűtőműbe szállítás pl.)
* a központi temető bővítése esetén az újonnan temetkezésre kijelölt területrész teljes gondozására, kezelésére a vállalkozó köteles minden egyéb feltétel meghatározása nélkül.

Körmend, 2017. 08. 23.

**Bebes István**

**polgármester**